شامپیونلار لیگینده 1/8 فینال مرحله‌سی‌نین ایکی اویونو کئچیریلیب.
داها دؤرد تیم پلی-اوف دا ایلک گؤروشونه چیخیب.
ایتالیادا "ناپولی" "بارسلونا"نی قبول ائدیب. جوتون فاووریتی ساییلان ایسپان‌لار ایلک حیسه‌ده گئری دوشمه‌لرینه باخمایا‌راق، فاصیله‌دن سونرا ایستاتوس-کوونو برپا ائدیب‌لر. بونونلا "بارسلونا" سفرده صرفه‌لی برابرلیگه نایل اولوب.
دیگر قارشیلاشما اینگیلتره‌ده باش توتوب. غیری-ثابت مؤوسوم کئچیرن "چلسی" "بایرن مونیخ" ایله اوز-اوزه گلیب. تورنیرین قالیبی اولماغا اساس نامیزدلر سیراسیندا گؤستریلن آلمان‌لار ایکینجی حیسه‌ده ووردوق‌لاری 3 قول سایه‌سینده لندن-‌دان واجیب غلبه ایله دؤنوب‌لر. سرژ گنابری‌نین 4 دقیقه عرضینده دوب‌لو و روبرت لواندووسکی‌نین قولو مونیخ تمثیلچی‌سینه جاواب گؤروشو اؤنجه‌سی بؤیوک اوستونلوک قازاندیریب.
قئید ائدک کی، 1/8 فینالین ایلک اویون‌لارینا فوریه نین 26-دا باش توتا‌جاق ایکی موسابیقه ایله یئکون وورولا‌جاق.
شامپیونلار لیگی
1/8 فینال، ایلک اویون‌لار
25  فوریه
"ناپولی" (ایتالیا) – "بارسلونا" (ایسپانیا) - 1:1
"چلسی" (اینگیلتره) – "بایرن مونیخ" (آلمانیا) - 3:0
